নবীগঞ্জ প্রতিনিধি ॥ নবীগঞ্জ বাজারের ওসমানী রোডস্থ চৌমুহনীতে অবৈধভাবে সিএনজি ষ্ট্যান্ড গড়ে উঠায় আইনশৃঙ্খলা পরিস্থিতির মারাত্মক অবনতি দেখা দিয়েছে। এব্যাপারে প্রয়োজনীয় ব্যবস্থা গ্রহনের জন্য নবীগঞ্জ উপজেলা চেয়ারম্যান, উপজেলা নির্বাহী কর্মকর্তা, অফিসার ইনচার্জ ও পৌর মেয়র বরাবরে লিখিত অভিযোগ দিয়েছেন স্থানীয় ব্যবসায়ীগণ। অভিযোগে প্রকাশ, নবীগঞ্জ বাজারের ওসমানী রোডস্থ চৌমুহনীতে অবৈধভাবে গড়ে উঠা সিএনজি ষ্ট্যান্ডের ড্রাইভাররা অধিকাংশই মাদকাসক্ত ও মাদক ব্যবসায়ী। ওই পয়েন্ট দিয়ে প্রতিদিনই স্কুল-কলেজগামী ছাত্রীরা যাতায়াত করে। এসব মাদকসেবী সিএনজি ড্রাইভারদের দ্বারা প্রতিনিয়ত ছাত্রীরা যৌন হয়রানির শিকার হচ্ছে। এছাড়া ওই সকল সিএনজি ড্রাইভারদের কাছে স্থানীয় ব্যবসায়ীগণ জিম্মি হয়ে পড়েছেন। তাদের দ্বারা প্রায়শই হয়রানির শিকার হন ব্যবসায়ীরা। তারা বিভিন্ন ব্যবসায়ীর দোকানে সিএনজি পার্কিং করে রাখে। ব্যবসায়ীরা কিছু বললেই তাদের উপর চড়াও সিএনজি ...